Kopi dalgona

Kopi dalgona (,  "kopi pukul") ialah sejenis minuman berasaskan kopi dibuat dengan cara mengadunkan kopi segera, gula dan air panas pada nisbah sama sehingga menjadi krim mengembang lalu ditambah pada susu sejuk atau panas. Kadang-kadang, ia dihiasi dengan serbuk kopi, koko, biskut, atau madu. Tidak mungkin membuat kopi dalgona menggunakan biji kopi tanah; kopi segera mencipta topping padat dan berbuih dan sebab ini mempunyai banyak kaitan dengan proses pengeringan granul kopi. 

Minuman itu sendiri mirip seberapa minuman bancuhan yang ada seluruh dunia seperti kopi kocak (फेंटी हुई कॉफ़ी) dari Rajasthan, India.  

 Sejarah 
Minuman ini dicatatkan datang dari seorang pekedai dan bekas tukang kapal bernama Leong Kam Hon di warung ‘Hon Kee’ () di daerah Coloane, Macau; menurut beliau, minuman ini pertama kali dibuat daripada permintaan sepasang suami isteri pelancong yang mengunjungi kedainya pada tahun 1997. Beliau kemudiannya terdorong membuat air ini semula pada 2004 untuk rombongan mengiringi Chow Yun-fat yang mengunjungi kedai tersebut. Minuman ini mendapat pujian dari Chow sendiri sehingga air "kopi Chow Yun-fat" menjadi tarikan kedai Hon Kee.

Pada tahun 2020, Jung Il-woo, seorang pelakon Korea Selatan yang berkunjung ke kedai sama ini dalam penggambaran rancangan TV Stars' Top Recipe at Fun-Staurant ("신상 출시 편 스토 랑") untuk KBS di mana beliau dihidangkan minuman serupa yang mengingatkannya kepada gula-gula dalgona. 

Di bawah tanda pagar #dalgonacoffeechallenge, versi kopi dalgona buatan sendiri mula disiarkan di saluran YouTube Korea Selatan sebelum menjadi tular di TikTok. 

 Lihat juga 
 Kopi Frappé 

 Rujukan 

Kategori:Minuman kopi